《祝子正从范使君锻以诗寄之》
宋代·袁说友

柳下嵇郎好在无，深居应得静工夫。
丹成便许随鸡犬，分定初知豢鹤凫。
痒处端能窥鸟爪，梦中不用断龙胡。
别来亦有閒忙事，日向黄家问酒垆。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。